Þar er safnað saman allri tækni sem notuð er til að vakta undirdjúpin . Forsætisráðherra Noregs , Erna Solberg , opnar formlega í Björgvin á mánudag nýja stofnun , Norsku hafrannsóknastofuna , þar sem safnað er saman á einn stað nýjustu tækni sem notuð er til þess að vakta undirdjúpin . Að rannsóknastofunni standa norska hafrannsóknastofnunin , háskólinn í Björgvin og rannsóknastofnun norska hersins . Þessi tækni er meðal annars notuð til þess að fylgjast með áhrifum loftslagsbreytinga á lífið í hafinu , t.d. hvaða afleiðingar hækkun sjávarhita hefur á svifdýr , fiskistofna og aðra sjávarbúa . Einnig hvernig olíuleki getur spillt viðkvæmum búsvæðum . Á rannsóknastofunni mun fara fram viðhald og viðgerðir á fjarstýrðum og sjálfstýrðum búnaði sem notaður er neðansjávar og auk þess er gert ráð fyrir að hún verði vettvangur þróunar á nýjum búnaði .